Jean-Pierre Papin

pisi
Jean-Pierre Papin (sündinud 5. novembril 1963 Boulogne-sur-Meris) on prantsuse endine jalgpallur (ründaja) ja jalgpallitreener.

Klubikarjääri jooksul aastatel 1984–2001 mängis ta Prantsusmaa klubides Valenciennes, Olympique de Marseille, Bordeaux' Girondins ja Guingamp, Belgia kõrgliiga klubis Club Brugge, Itaalia kõrgliiga klubis Milan ning Saksamaa kõrgliiga klubis Müncheni Bayern. Ta tuli Marseillega neli korda Prantsusmaa meistriks, Milaniga kaks korda Itaalia meistriks ning võitis Bayerni Müncheniga hooajal 1995–96 UEFA karika.

1991. aastal pälvis ta Marseilles mängides Ballon d'Or. Aastatel 1989 ja 1991 valiti ta Prantsusmaa aasta jalgpalluriks. Aastatel 1987–1992 oli ta viiel hooajal järjest Prantsusmaa kõrgliiga hooaja suurim väravakütt.

Prantsusmaa jalgpallikoondises mängis Papin aastatel 1986–1995 kokku 54 korral ja lõi 30 väravat. Ta kuulus Prantsusmaa koondisse 1986. aasta maailmameistrivõistlustel ja 1992. aasta Euroopa meistrivõistlustel.

Pärast jalgpallurikarjääri lõppu on ta tegutsenud treenerina.

Kategooria:Prantsusmaa jalgpallurid
Kategooria:Prantsusmaa jalgpallitreenerid
Kategooria:Marseille Olympique'i jalgpallurid
Kategooria:AC Milani mängijad
Kategooria:Müncheni Bayerni mängijad
Kategooria:Bordeaux' Girondinsi jalgpallurid
Kategooria:En Avant de Guingampi mängijad
Kategooria:Ligue 1 mängijad
Kategooria:Serie A mängijad
Kategooria:Bundesliga mängijad
Kategooria:Auleegioni rüütlid
Kategooria:Sündinud 1963